
vaticimum, qnod de Immanuele nascituro edidit Je- 
saias prop beta, quin inter omnes V. T. prophetias prae- 
cipuum locum teneat, dubitari non potest. Jam in N. T, 
St. Matthaeus hoc vaticinio natales Salvatoris nostri 
praedictos esse putavit. Postquam vero haec sententia 
apud christianos interpretes priorum temporum diu in- 
concussa valuit , difficultates , quibus messiana interpre- 
tatio obstructa est, tantae existimatae sunt, ut multi re- 
centiores theologi vaticinium nonnisi ad Jesaiae aeta- 
tem spectare neque ullo modo in Cbristi natales qua- 
drare putarent, quam opinionem Judaei jamdudum defen- 
derant. Ac praesertim cum saepe ab interpretibus, verba 
et res ipsas minus accurate tractantibus , violento quodam 
modo omnia, nexu rerum neglecto, ad Christum relata sint, 
plerique aequales nostri a messiana interpretatione abhor- 
rere coeperunt, quippe quae verbis textus nimis repugn aret. 
Num autem difficultates illae majores sunt, quam quae ex- 
pediantur? Mihi quidem res dignissima videtur, quae dili- 
gentius retractetur. Atqui cum haec materia sententiis et 
interpretationibus abundet, mihi in animo esse non potest, 
omnia, quae ab interpretibus prolata sunt, enumerare at- 
que cumulare. Sed imprimis nexui vaticinii et scopo per- 
scrutando et illustrando operam navabo , rationes contra 
messianam interpretationem allatas, quoad opus est, 
examinans. Quibus refutatis, si demonstrare potuero, mes- 
sianem interpretationem inter omnes maxime consenta- 
neam et simplicissimam esse rerumque nexu requiri, haec 

opera non incassum cessisse mihi videbitur. Quam multa 
egregiis et nostrorum et priorum temporum interpretibus de- 
beam, quaeque ab iis mutua sumserim, periti intelligent. 
Attamen aliquid, quo vaticinii sensus magis illustretur, at- 
tulisse mihi videor. Quod num verum sit, feliciterque 
hoc negotio perftmctus sim, alii dijudicabunt, quorum in- 
dulgentia ut errati veniam impetrem, oro optoque. 

Ut autem, quid propheta de Immanuele venture vati- 
cinatus sit, certius cognoscatur, totum comma Jes. VII, 1 IX, 
6 nobis perscrutandum est. Nam inter plerosque viros doctos 
constat, commati, quod modo commemoravi, nexum sen- 
tentiarum inesse aliena materia non interruptum. At om- 
nia ad verbum interpretari et omnes vel criticas vel gram- 
maticas quaestiones explicare, meum non esse puto. Satis 
est, ea inquirere, quae ad totam rem perspiciendam per- 
tinent, levioribus omissis. 

Primum videamus, qualis prophetae occasio fuerit va- 
ticinii nostri edendi. Initio capitis VII. narratur, tempore 
Achasi, regis Judaeae, accidisse, ut Rezinus, rex Syriae, 
et Pecachus, filius Remaljae, rex Ephraimitarum , Hieroso- 
lymam aggrederentur. De hoc bello syro-ephraimitico etiam 
in libris II. Reg. (XVI) et II. Paral. (XXVIII) legimus, 
quae relationes quomodo cum hoc loco componendae sint, 
nobis hie non explicandum est. Per prolepsim propheta 
addit, oppugnationem illam irritam fuisse. Ex his ver- 
bis, quae apte uncis includenda sunt, Jesaiam post res 
gestas vaticinium scripsisse, recte concluditur. Singulari 
V^ (quern auctor librorum Regum Plurali emendasse videtur) 
Rezinus potissimum respicitur, quippe qui priorem in hoc 
bello locum tenuerit. Illo tempore nuntius regi Achaso affertur 
'nai fi'iN Snlni, quae verba recte explicat Grotius: ,,Syrus 
cum suis copiis consedit in terra decem tribuum, ut inde 
conjunctis cum rege Samariae viribus moveret contra Hiero- 
solymam". nrt5 a tvti derivandum est, nam quominus 



pro ttftaw scriptum esse putemus (Lagarde Semitica I, p. 13, 
Abh. der konigl. Gesellschaft der Wissenschaft zuGottingen 
1878), propositio b$ obstat. Hocce quidem nuntio Achasus 
ejusque populus vehementer commoventur. Jesaias vero 
regi obviam ire ab Jehova jubetur cum filio Schearjaschub. 
Hoc nomen ominosum brevi quasi compendio Jesaiae pro- 
phetiam (cf. imprimis VI, 11 13. X, 21, 22) comprehen- 
dit, quare Dominus prophetae mandat, ut hunc filiumsecum 
agat. Argnmentum vaticinii ad regem incredulum editi 
cum nomine illius filii congruum esse, recte animadvertit 
Hofmann (Weiss, und Erf. I. 218). Paventem regem pro- 
pheta erigere e't consolari jubetur. Quod ad insequentis 
periodi structuram attinet, verbis: ^N "ittN Ji3 apodosis 
affertur: Propterea, quod Syria et decem tribus male con- 
tra te machinantur sic Dominus loquitur : Non fiet illud 
consilium. Reges conjuncti Judaeam terrere et expugnare 
conati sunt, ut regem Judaeis constituerent filium Tabeelis 
(bssp in pausa pro toto cf. Esra IV, 7 et Olsh. 91 d 
et 277 h.) Hunc putaverim neminem alium fuisse nisi Re- 
zinum, turn quia ignotum quendam hominem regem desig- 
natum esse minime probabile videtur, turn quia, quod se- 
quitur, eo modo rectius a nobis intelligi potest. Cui opi- 
nioni fidem facit, quod Tabeel nomen syriacum est et idem 
valet, quod Tabrimmon. Rimmon enim significat altum vel 
excelsum Deum (cf. II Reg. V, 18) et Syros voce b usos 
esse, apparet ex nomine ^Ntri. Sicut Benhadad est filius 
Tabrimmonis, ita Rezinus filius Tabeelis mihi videtur esse. 
Quid, quod Assyriologi in tabulis domus Tiglatpilesaris no- 
mina et Rezini et Tabeelis (tibfilu mat arumu) invene- 
runt (cf. Schrader, K. u. A.T. S. 118). Itaque bsaa-ja (v.6) re- 
spondet roJ sih^o'n"^ (v. 5). Quibus concessis, elucet, qua de 
causa propheta in apodosi pergat : Sic dicit Dominus : Non exi- 
stet (fi^ri) aut fiet (^hri). Nam caput Syriae Damascus 
et caput Damasci Rezinus, i. e. Rezinus, filius Tabeelis, 

minime caput Judaeae fiet, sed tantummodo Syriae et Da- 
masci caput manebit. Verba, quae sequuntur, interpretaturi 
gravissimimis implicamur difficultatibus. Membra enim pa- 
rallela (8 a et 9 a) per alienam sententiam interrupta viden- 
tur. Multi igitur Critic! membrum 8b interpolatum opinan- 
tur. Atque etiam Hitzig contendit, inter omnes V. T. locos 
haec verba facillime inserta sumenda esse. Attamen ve- 
reor, ne id audacius quam verius dixerit. Quonam tandem 
modo nobis persuadebimus, hoc loco, quo tantum abest, ut 
de Samaria destruenda agatur, ut sequentibus yerbis Sa- 
mariae caput et rex memoretur, haec verba prorsus alienae 
materiae ab alio quodam inserta esse! Interpolationem si 
quis statuere vult, membrum 9 a multo magis librarium 
olere videtur, quippe qui his verbis in margine scriptis 
prius membrum 8 a imitatus esse putandus sit. Quibus 
omissis, nihil desideratur , nexusque sententiarum integer 
atque perspicuus. Attamen verba ilia abjicientes nodum per- 
cussisse, non solvisse videmur. At altera difficultas inveni- 
tur eaque gravior. Spatio 65 annorum plane destructam 
esse Samariam haudquaquam probabiliter demonstrari po- 
test. Jam vicesimo fere post hoc oraculum editum anno 
respublica Ephraimitica a Salmanassare eversa est. Multi 
quidem interpretes (Raschi, Abenesraj Abarbanel, Kimchi, 
Eusebius, Hieronymus etc.) Jesaiam inde ab oraculo 
Amosi quodam (VII, 11, 17) hos annos supputasse cen- 
sent: sed jureGesenius hanc explicandi rationem ineptissi- 
mam esse dicit. Ac ne ea quidem, quae ab aliis (Calo- 
vius, Piscator, Glassius, Lowth, Doderlein, Drechsler, De- 
litzsch etc.) sententia prolata est, vaticinium spectare ad 
id tempus, quo Assarhaddon, rex Assyriae, novos colonos 
in Samariam immiserit, qua re Ephraim civitas esse de- 
sierit (2 Reg. XVII, 2), minime nobis probatur. Ephraim 
enim vere desiit populus esse, cum Ephraimitae a Salma- 
nassare deportati essent. In hae re tarn dubia certam 



' . . . 7 ' 

sententiam affirmare minime decet. Fortasse in numero scri- 
bendo mendum scribae irrepsit*). 

Sed duas res equidem constare puto: primum, mem- 
brum 8ba Jesaia ipso scriptum esse, quia de aliena 
verborum origine nemo eertis causis nobis persuadere po- 
test, deinde numerum, quern Jesaias scripsit, propter Sin- 
gularem iiira numero decem inferiorem non fuisse (ef. Ges. 
120), id quod ad intelligendum vatieinii nexum plurimum 
valere inveniemus. Ceterum Diestel quoque concedit, mem- 
bro, de quo disputamus, Jesaianae orationis colorem in- 
haerere. Kationem vero membrorum quod attinet, totum 
comma sibi optime eonstaret, si utrumque membrum (8b 
et 9 a) transponere liceret. Quod nisi placet, sensus ver- 
borum hoc modo accipiendus est : Eezinus, inquit propheta, 
tantummodo Syriam et Damascum imperio tenebit, non 
etiam Judaeam. Ephraimiticum vero regnum certo anno- 
rum spatio peracto evertetur; sed ne Achasus metueret, 
ne Judaea interea a regno illo nondum deleto occuparetur, 
propheta Pecachum tantum Samariae caput mansurum esse 
addit. Huic sententiae, quam Chrysostomus, Calvinus, Pis- 
cator, Hengstenberg (Christol. d. A. T. p. 43) defende- 
runt, assentior, quam vis rem dubiam ac minime certam 
esse memor sim. Sufficit vero intellexisse, prophetam con- 
silium utriusque regis conjuncti irritam fore vaticinari, Sa- 
mariam vero intra terminum quendam perfractum iri. Quod 
praefatus propheta gravissime monet: Kb ^3 w^^n tib ttN 
litt^n, quam annominationem (cf. 2. Par. XX, 20) Luthe- 
rus optime vertit: Glaubet ihr nicht, so bleibet ihr nicht. 
Hocce effatum maximi ad percipiendum vaticinium mo- 
menti saepe parum in explicando sequente commate re- 
spectum est. Attamen gravissimum judicium, quod pro- 



*) Cum littera D (nota numeriGO) etlittera i (nota numeri20) 
simili forma sint, nescio an propheta scripserit: 25. 

pheta statim minabitur, his verbis annuitur et introducitur. 
Haud ignorat propheta, Achasum magis confidere regeAs- 
syriae, cujus auxilium imploraturus erat (cf. 2 Reg, XVI, 7), 
quam Deo. Quamobrem minando praedicit, nisi Deo fidem 
haberent, ne Judaeos quidem permansuros sed interituros 
perinde atque Ephraimitas. En gravissimum historiae mo- 
mentum, quo gentis judaicae sors in discrimen datur! 
Achasus vero respicit ea quae sub oculorum cadunt aciem, 
Jehovae auxilio diffisus. Tune haesitantem et incredulum 
Achasum Jehova per prophetam signum poscere jubet (v. 10, 
11), undecunque petere vellet, sive ab infernis (ifV^uS in 
pausa pro iibkiu cf. Ew. 93 a. 3 et Delitzsch) sive ab 
excelsis. ,,Nihil describit propbeta", ait Vitringa, ,,nullis 
ilium includit augustiis. Ostendit, totam hanc naturam re- 
rum divinae potentiae et providentiae sic esse subjectam, 
ut omnis in ea motus ad ejus nutum et imperium peraga- 
tur." Tali verborum propheticorum majestati et gravitati 
quantopere adversantur aequalinm nostrorum nugae! Pro- 
pheta, inquit Hitzig, periculose rem dat in aleam, si Acha- 
sus signum petiisset, a Jehova ille derelictus esset. Meier 
nobis persuadere conatur, prophetae minime in animo 
fuisse signum aliquod facere. Atque etiam Knobel quae- 
rens, quidnam propheta facturus fuisset, respondet: Ver- 
muthlich eine einfache Sache wie sonst. Numquid critici 
illi metuunt, ne signum, quod v. 14 praedicitur, alioquin 
eodem modo mirificum esse oporteat? 

Achasus quidem signum recusat, hypocrisim velans 
lege ilia Deut. VI, 16: Non tentabitis Jehovam, Deum ve- 
strum. Propheta vero ira accensus exclamat: Audite ergo, 
domus Davidis: numquid parum vobis est, defatigare ho- 
mines i.e. prophetas, ut recte explicat Chaldaeus quod 
Deum quoque meum defatigatis? Qua in re te non fugiat, 
prophetam antea dumtaxat cum Achaso loeutum his verbis 
totam Davidis domum compellare. Quod propheta regi 



domum Davidis repraesentanti dicit, ad totam regiam do- 
mum spectat. Itidem v. 14 tosb legitur. Trains propheta 
pergit: ,,quare Dominus ipse signum vobis dabit", et fa- 
cere non possumus, quin judicium reprobatioliis et danma- 
tionis his verbis subaudiamus, quo domus Davidis ilia im- 
pia afficiatur. Imminet atque instat id, quod verbis 
wnsri ift 1$ nyjwwi tfh dN v. 9 propheta minatus erat, quia 
fldem illam postulatam domus regia non praestiterat. 
Qnodsi signum illud consolatorium est et tale quidem 
esse videtur, quantum enim solatii opisque divinae nomen 
Immanuel praebet! Achasum, quippe qui Deum repro- 
baverit ; solatii illius minime eompotem fore conjicimus. 
Prius signum illud, quod petendum Achaso oblatum erat, 
ad fidem erigendam et corroborandam destinatum erat. Sig 
num vero, de quo exponimus quamqam fidei et amoris 
divini erat, populum, quern elegerat, non prorsus atque in 
perpetuum derelinquere , sed auxilium solatiumque ei af- 
ferre tamen Achaso regiaeque domui punientem ac mi- 
nantem praebiturum faciem, ex nexu rerum dilucide appa- 
ret. Nam qui Deum reprobavit, fieri non potest, quin pu- 
niatur. Rerum igitur conditio mutata est tota, ex quo quod 
v. 12 narratum est, accidit. Quae cum ita sint, num recte 
concluditur ab interpretibus : Quia signum prius v. 11 Achasi 
ipsius oculis subjiciendum fuisset, idcirco etiam hoc loco 
signum tale esse oportere, quale totum vivo Achaso acci- 
deret? E contrario efficitur, utAchasus, qui non crediderit, 
minime permansurus (v. 8) nee solatium signi illius per- 
cepturus sit. Id unum jure postulatur, ut signnm Achasum 
ejusque domum quam proxime attingat plurimumque ad 
eum pertineat. Et ita res sese habet, domus regiae enim, 
qualis tune, erat, reprobatio signo illo involuta atque ad- 
juncta est. Sin aliter, Lagardii cavillatio 1. 1. p. 10 con- 
venire videretur : Was soil man fur Vernunft darin finden, 
wenn einem Unglaubigen gesagt wird: ,,falls du nicht 

glaubst, gehst du unter", und der so Predigende der Ueber- 
zeugung 1st, dass der Angeredete, auch wenn er nicht 
glaubt, doch nicht untergeht? Quamquam vere ex his ver- 
bis elucet, qttam perverse interpres ille vaticinii nexum in- 
tellexerit. 

Signum igitur, quod v. 11 oblatum erat, ad confirman- 
dum, hoc vero, quod Dominus ipse dat, ad affligendum 
Achasum destinatum est. Sed vis et notio vocis rftj* utro- 
bique eadem sit oportet. Quod qui negant, necessariam 
prophetiae recte interpretandae hypothesim repudiant cer- 
tumque canonem interpretandi negligunt. Ac multi quidem 
interpretes utrumque signum toto coelo differre putant: 
prius signum esse mirificum, posterius non esse. At quis 
non videt, voce rhK utrobique idem necessario significatum 
esse ? Rectissime Vitringa ad v. 14 notat : Per signum non 
potest hoc loco alterius generis intelligi signum, quam 
quale petendum oblatum erat Achaso, hoc est phaenome- 
non aliquod effectus admirandi, quod a providentia rectoris 
universi immediate penderet estque haec observatio, 1-icet 
trita et vulgata, verum fnndamentum rectae intelligen- 
tiae hujus loci". Ac multi interpretes hanc observationem 
tritam et vulgatam, dico, simplicem et necessariam, negli- 
gentes, in lubrico consistunt verumque fundamentum deji- 
ciunt rectae intelligentiae. Sic enim locum nostrum expli- 
cant: httb^lrt, de qua loquitur propheta, uxorem fuisse re- 
gis Achasi (ita veteres judaici interpretes) aut prophetae 
(Raschi, Abenesra, Grotius, Gesenius, Hitzig, Hende- 
werk , Knobel) aut quaedam aequalis praesens (Isen- 
biehl, Bauer, Steudel, Rosenmiiller, Ewald, Umbreit) aut 
dumtaxat animo prophetae observata (J. D. Michaelis, 
Eichhorn, Paulus, Duhm (Theol. der Proph. p. 163). Earn 
aut jam gravidam fuisse (Steudel, Knobel) aut non ita 
multo post gravidam factam esse; atque matrem nomen 
filii vocaturam esse Immanuel, quia Deus bello syro-ephrai- 

mitico auxilium praestiturus sit. Tantum igitur abest, ut 
miraculum a Deo efficiatur, ut factum aliquod tritum, quod 
nullo modo naturae fines transgreditur, hoc vaticinio enun- 
ciatum sit. ,,Quis vero", recte quaerit Vitringa, ,,mira- 
culi loco habeat, parere feminam ex congressu virili et 
illi imponere nomen quale vult magnificum etiam et glorio- 
sum?" Neque in eo miracnlum inveniri potest, quod con- 
silium a duobus regibus initum irritum fore praedicitnr. 
Jam antea enim propheta id vaticinatus erat. Quare signum 
non verbale sed reale sit, necesse est, ne signum cum re 
signata confundatur. Remanet igitur istis interpretibus sane 
simplex res", qualem Knobel Jesaiae esse putat, qui in- 
terpres scientiam prophetae eo progressam esse negat, ut 
seiret, utrum filius an filia nascevetur, quamobrem pro- 
pheta primo quidem de infante tantummodo locutus, po- 
stea vero de filio scripsisse putatur. Profecto, si haec in- 
terpretatio esset recta, finis miserrimus grandiloquo et gra- 
vissimo initio responderet. ,,Quam ridicula fuisset", ait jure 
Calvinus, ,,magnificaillapraefatio!" Signum sive ex excelsis 
sive ab infernis petendum obtulit propheta et indicat signum 
simplicissimum et usitatissimum. Praeterea si prophetae uxor 
esset StnV5>tt, cur prophetam earn non appellat fti^s, 
ut VIII, 3? An Achasi pellex habenda est, mater Hiskiae, 
ut Judaei somniant ? At Hiskias jam novem annis ante hoc 
oraculum editum natus erat. Aliusne Achasi filius signi- 
ficatus est? Illi, inquam, Achaso, qui modoDeum reproba- 
vit, num uno eodemque temporis momento promitti potest, 
filium ejus Immanuelem vocatum iri auxiliumque instare? 
An nttb^rt Achasi filia est, ut Naegelsbach putat? At nul- 
lum verbum exstat, ex quo illam indigitatam esse cognos- 
camus. Hunccine filium spurium pro signo opis divinae ha- 
beri posse, nedum pro typo Christi? Nollem profecto hanc 
sententiam Naegelsbachio placuisse. Porro, quorsum ten- 
dit, quod filius iste lac spissum et mel edere dicitur, donee 



, 12 

(LXX TtQ\v \, Chald. sb 19, Ges., Ew. ; Meier, Umbreit 
etc.) aut quando seu sub terminum quo (sic plerique re- 
centiores interpretes) cognoscat, quid bonum aut'malum 
sit ? Id jure omnes fere nostrae aetatis interpretes intelli- 
gunt, coll. v. 22, in ejusmodi sententiam : in terra desolata 
ob incolarum defectum nihil aliud victus reperiri posse 
nisi lac et mel. Atqui puer Immanuel in terra Judaica 
nascetur, propheta autem Y. 16 hostium terrarum deso- 
lationem exprimit. Utramlibet ergo signin'cationem prae- 
positionis b eligis, seu ,,donec" seu ,,quando" vertis, haud- 
quaquam comprehendes , prophetam hunc cibum pueri ex 
desolatione terrae hostium explicare et utrumque versum 
particula ^3 ligare potuisse. Gesenius opinatur, fore ut 
aliquamdiu postquam hostes decesserint, lacte et melle in- 
colae vescantur propter terram Judaicam per hostes vasta- 
tam, donee puer bonum et malum discernere possit. At 
priusquam puer ad id aetatis progressus sit, terram hostium 
jam ab incolis derelictam fore. Sed violentissima est in- 
terpretatio, qua ^3 non explicative, sed adversative intelli- 
gitur. Cum signum tarn aenigmaticum v. 14, 15 annuncia- 
tum sitj quomodo, quaeso, particula sequens ^3 alio modo 
sumi potest, nisiusitatissimo: enim, sicut eti am VIII, 4 par- 
ticula 13 aeque atque hie interpretationem versuum priorum 
affert? Quid, quod, quam causam Gesenius indicat edendi 
lactis et mellis, frustra in textu quaerimus et causa in 
textu allata a Gesenio negligitur. Rectius Knobel vim pari 
ticulae tenet et sententiam vaticinii ita explicat: Eo tem- 
pore, quo Immanuel in annos discretionis provectus erit, 
post incursiones hostium iterum repetitas victus pueri erit 
vilior. Tune vero Immanuelis nomen ominosum implebi- 
tur, nam priusquam puer inter bonum et malum eligere po- 
terit, apparebit, Deum Judaeis adfuturum esse. At duro 
et violento modo sententia (v. 15) praeteritur et argumen- 
tum per particulam ^ allatum ad v. 14 refertur. Senten- 

tiam yero gravissimam : tune Immanuelis nomen compro- 
babitur, interpres ille subjicit, cum in textu omittatur. 
Meier et Hitzig facilius se expediunt, versum 15 adulteri- 
num esse contendentes. En commoda et facilis interpre- 
tatio, quae quod non intellectum est, abjiciat! Interpre- 
tes illi nescio an habeant, cur supine messianam hujus 
commatis interpretationem despiciant, cum, quam ipsi 
edunt, valde ,frigere videatur. Non sine aliquo jure La- 
^ garde 1. 1. p. 10 adnotat: ,,Als Beweis daftir, dass man 
in der augenblicklichen Notb nicht verzagen dtirfe, das 
Wunder anbieten, dass nacb etwa 10 Monaten ein Knabe 
werde geboren werden, der Emmanuel heissen solle, weil 
Gott mit dem Volke sei (eine solche Namengebung ist 
doch kein niN, da sie auf natiirlichem Wege zu Stande 
kommen konnte, wenn Jesaias Einfluss auf die Mutter be- 
sass) und dann fortfahren, dass dieser Knabe kein Gluck 
erleben, sondern wenn er 13 Jahre alt geworden, sich mit 
Ease uiid Honig als Nahrung zu begniigen haben werde, 
das ist doch mehr, als man sich bieten lassen darf. Huic 
sententiae nos quoque assentimur, dummodo ne vir ille 
doctus cogitet, hanc cavillationem ad textum verbi divini 
pertinere. Minime vero, sed interpretandi via et ratio a 
plerisque recentioribus criticis accepta quam lubrica sit 
parumque solida, illis verbis liquido demonstratur. Plura 
ad hanc refellendam infra notabimus. 

Maxime ad intelligendum hoc vaticinium expedit cog- 
novisse, signum illud aenigmaticum (vv. 14, 15) quasi the- 
matis instar sequente commate quod ad singulas paries 
attineat amplius explicari. Recte igitur intellexerunt Stahelin 
(messianische Weissagungen pag. 46) et Hofmann (Schrift- 
beweis II, 1. pag. 88), v. 17 haudquaquam novam mate- 
riem incipere, sed arete hunc versum cum praecedente con- 
nectendum esse. Quod enim inde a v. 16 sequitur, eo ex- 
plicatur, cur puer lacte et melle vesci dicatur, quae sen- 

tentia imprimis v. 22 illustratur, quo omnes reliqui- lac 
spissum et mel edere commemorantur. Quid? Nonne eo, 
quod cap. VII, 8. 10 bis nomen Immanuelis repetitur, nun- 
cupatio pueri clare illustratur? Cum denique IX, 5 sq. 

filius aliqui summis laudibus elatus tfb& nominate, nonne 
* { - f i 

ille puer necessario idem putandus est atque hie puer, quern 
tamquam rfiN ab Jehova datum iri propheta hoc loco dicit, 
(sicut inter recentiores Lowth, Koppe, Rosenmiiller, Ewald 
concedunt)? Quibus praemissis, nexu et contextu obser- 
vato, singula explicare et sententiam meam exponere studebo. 
Primum quod attinet ad vocem rhs, Gesenius confir- 
mat, veteres interpretes errare opinantes n'lN ubique miri- 
ficum aliquid et insolitum significare. Non ubique quidem, 
sed nostro loco certissime ac sine ullo dubio riiN est signum 
mirandum, quod praeter consuetum naturae ordinem evenit. 
Ac summum interpretationis praeceptum esse inter omnes 
constat, notionem uno eodemque loco bis obviam eadem 
significatione dici. Attamen hoc loco, ut vidimus, secundum 
hoc principium interpretari recusatur. Ubi enim est mira- 
culum in signo v. 14, si Gesenii partes sequimur, quamvis 
v. 11 signum mirandum notari nemo neget? Neque enim 
in praedictione miraculum ponere licet , cum v. 11 quoque 
signum non verbale sed reale innuatur et impetum hostilem 
irritum fore propheta jam supra vaticinatus sit. rntf de- 
ducitur a radice mN, quae proprie notat: designare, deno- 
tare. Est igitur riifi* signum aut indicium alterius rei. Qua 
in re duae sunt discernendae rationes: Aut niN relative 
sumendum est de indicio rei cujusdam determinatae , seu 
praeteritae (Ex. Ill, 12. XIII, 9, 16. Num. XVII, 10) seu 
praesentis (Jud. VI, 17. Job XXI, 29. Gen. XVII, 11) seu 
futurae (Ez. IV, 3. Jes. XX, 3, 4. XXXVIII, 7. Jer. XLIV, 
29). His locis expresse id addituni est, cujus indicium illud 
nhtf sit. Aut vox rhM absolute sumenda est, ita ut divinae 
potentiae signum i. e. miraculum sit (Ex. IV, 8. 9. 17 sq. 

Deut. IV, 34. VI, 22. VII, 19). Hoc loco, de quo disputa- 
mus, non denotatur ea res, cujus indicium n'lK illud sit. 
Versus decimus ita incipit, quasi novi aliquid afferatur. Ex 
contextu quidem patet, signum offerri, ut Achasi animus 
afflictus recreetur fidesque divinae opis excitetur. Recte 
ergo v. 11 niN vertes: miraculum. Haud dubie autem rnN 
v. 14 itidem aceipiendum est. Hie enim nullo modo, sive 
verba sive nexum rerum respieis, res aliqua certa designa- 
tur, quam Achasus ex signo illo cognoscat. Plerique qui- 
dem interpretes liberationem ab hostibus faciendam intelli- 
gunt. At perperam quidem. Nam ut loco suo apparebit, 
propheta minime adductus est, ut crederet, Immanuelem 
ante illam liberationem nasciturum esse. 

Spectemus quaeso accuratius conditionem rerum, in 
qua propheta haec verba v. 14 exclamat. Achasus signo 
recusato Dei auxilium reprobavit. Qua re omnia omnino 
versa sunt. Signum ergo Dei offensi et indignabundi esse, 
contextu dilucide perspicitur (cf. ^b, quod permiro modo 
Matthaeus Polus et alii vertunt: nihilominus). Miraculum 
igitur exspectamus, quod dura supplicia Achaso ejusque 
domui ac populo imminentia involvat, id quod recte ex 
veteribus interpretibus Schmidius, Sanctius, Altingius et alii 
intellexerunt. Miraculum, quod ultro Dominus non Achaso 
soli, sed toti regiae domui dat, ita describitur : ttM^rt con- 
cipiet parietque filium et vocabit nomen ejus Immanuel. 
Articulus minime praesentem aliquam seu mulierem seu 
virginem significat, quod si esset, die, sodes, qualem pro- 
pheta intellexerit? Immo vero ilia est, quam prophetae 
animus praesagit (cf. Num. XI, 27. 2. Sam. XV, 13. 2. Sam. 
XVII, 17). Scite notat Bengel ad Matth. I, 23: Articulus 
ex specula divinae praescientiae singularem demonstrandi 
vim habet', agitur enim de signo et ecce additur. Kec- 
tissime Delitzsch uspiam Jesaiam nsri cum Part, junctum 
nisi ad designandum futurum tempus adhibere negat (cf. 

Jud. XIII, 5). Eadem est genitrix, quam Miehaeus (V, 2) 
parituram esse vaticinatur. Et perinde ac Miehaeus nullo 
modo genitricem illam ejusque partum accuratius describit, 
ita ne Jesaias quidem videtur. Namque concedendum est, 
voce !"Wb3> baud necessario virginem illibatam notari. Turn 

s 

dialectis semiticis ceteris (arab, pXc*, puberem esse cf. 

s ' ' ' 

jeXs*., fortem, crassum fieri; chald. thn, convalescere (cf. 

Job. XXXIX, 4), syr. Ethp.: maturescere) probatum est, 
rftby deducendum esse non a radice thy = occultare, turn 
ex Hebraicae linguae usu (cf. thy ;, juvenis) idem apparet. 
Virgo illibata enim notatur nomine mbira. Praeterea, etiamsi 
propheta hac' voce usus esset, neque aliam nisi illibatam 
virginem designasset, tamen non proprie et exserte dixisset, 
earn sine viro parituram esse. Quae cum ita sint, Imma- 
nuelem ex virgine illibata nasciturum propriis verbis pro- 
pheta praedixisse non videtur. Quibus concessis, vicissim 
notandum est, fittbs ubique puellam esse neque usquam 
mulierem nuptam. In Cant. (VI, 8) proprie discernuntur 
Qitf^s et rnaby . ut etiam Luzzatto duo haec nomina inter 

: - T -: ' 

se differre concedit. Loco, quern adversarii urgent, Prov.XXX, 
19 tvfty certissime differt a femina adultera v. 20. Joel 1, 8 
ttbwa haudquaquam vidua est sed sponsa, et quod Ruth 
(II, 5; IV, 12) tT^5 vocatur, hue referri non potest, quia 
vox ilia ad juventutem viduae illius illustrandam posita est, 
hoc autem loco nihil interest, qua aetate ftthyn sit. Atque 
recte Hofmann dicit, nomen d'wby LIV, 4 perinde ac nomen 
trriwabN oppositum esse conditioni nuptae. Puellae igitur 
Dominus puerum donabit. Puella necessario est aliqua per- 
sona, minime vero de populo Israelitico haec notio acci- 
pienda est (Hofmann, Weiss, u. Erf., I p. 225), quae per- 
sonificatio textui non convenit. Jam vero cum nexus rerum 
postulet, ut signum illud mirandum sit, quaerimus, qua in 
re miraculum positum sit. Sane puer ipse erit infans mi- 



17 

rus, nam idem IX, 5 Nbs vocatur neque. ullo modo nomen 
,,Immanuel" fortuito quasi ei puero ipsi dari putandum esi 
Neque vero puer ipse solus, sed omnia, quaecunque de eo 
dicta sunt, signum constituunt (recte Seb, Schmidius: re- 
vera in omnibus, quae hie dicuntur de Messia, est signum). 
Quodsi puella quaedam a Domino puero donabitur, num 
longe repetitum esse putaveris coricludere, etiam partum 
ipsum non xava yvffiv , sed naqu (pvffiv fore? Alioquin 
propheta certe tam brevi modo scripsisset, quo IX, 5. Puer 
ergo et quae de eo praedicantur , signum efficiunt. Mater, 
non pater, de quo est mirum silentium, appellabit (nan/? 
syriaca forma contracta) eum Immanuel, quod nomen prae- 
sentiam propitiam et opem Dei continet. Lac spissum et 
mel comedet, pergit vaticinando propheta mirabili modo. 
Superbae regiae domui, quae videbat tantummodo res ante 
oculos positas opibus ac potentia hujus mundi freta, oppo- 
nitur ille Immanuel, quippe qui paupere et vili victu alatur. 
Errant enim, qui propria prophetae exegesi (v. 22) neglecta 
lactis et mellis esu cibum tenellae aetatis significari putant 
(Raschi, Forerius, Matth. Polus, Vitringa, Steudel). Fuit 
utique is apud veteres infantilis aetatis victus (cf. Bochart, 
Hieroz. I, p. 718). Minime vero ipsius prophetae interpre- 
tationem (v. 22) praeterire licebit. In terra desolata et ab 
incolis deserta, ubi ager non coletur neque frumentum se- 
retur, puer ille in pauperrima et humillima conditione ado- 
lescet vitamque deget. zhto'z Sin^ y*te DiNtt 'IFI?^ ; quid 
sibi volunt haec verba? Ordienda est a praepositione b 
disquisitio. Interpretes recentiores omnes earn vertunt aut 
,,donec" aut ,,sub terminum quo" aut ,,quando" puer sciat etc. 
Neque vero his versionibus usus linguae favet. Primum 
rebus diligenter perpensis, omnes loci, ubi b ante nomen, 
cui temporalis notio inest, positum videtur, nullo modo 
comparari possunt (Deut. XVI, 4; Amos IV, 7; Psalm XXX, 
6; LIX, 17; Gen. VII, 10; VIII, 11; HiobXXIV, 14, neque 

2 

non bbi5>b, ftSiib). Omnibus his locis temporis notionem 
praepositioni b inhaerere necesse est, quae cum directionem 
et conversionem ad aliquid denotet, no mini temporis 
praemissa non fieri potest, quin ad tempus transferatur. At 
ostendas mihi totius V. T. unum locum, quo b sequent! 
Inf. temporal! inodo sumendum est. Nullum invenies, nisi 
forte verba: i^ ^-ftth, quae eadem tempus indicant. Lev. 
XXIV, 12; Dan. IX, 24 'b- nihil aliud significat nisi ,,ad" 
cum Gerundio junctum vel ,,ut"; itidem 2 Sam. XIII, 2 
vertendum est: ad aegrotandum, et b est ut cons^c. Ita- 
que cum b Infinitivo praemissum ad tempus translatum 
nusquam exstet, ne hoc loco quidem censeo, ut eo sensu 
sumatur. (Uno loco 2. Sam. XVIII, 29 iibrab vertere liceat: 
donee mitteret. At dubiae interpretationis et implicatior 
est ille locus, quam quern hue trahas). Simplicissime et 
rectissime vertes, si praepositionis b sequ. Inf. significatio- 
nem saepissime obviam tenueris: ad sciendum, ut sciat 
(Syr., Vulg. ; Junius, Tremellius, Brenz, Matth. Polus etc.). 
Ab hoc praepositionis sensu discedere atque b temporaliter 
sumere tantummodo liceret, si quae insequuntur verba 
aperte et certe tempus vel terminum aliquem designarent 
(id quod non factum videbinius). Alioquin propheta sine 
dubio plane et perspicue scripsisset, ut Michaeus: riy-ny 
(V, 2) seu "IUJN "1?. Quamobrem b usitatissimo illo sensu 
accipere maxime placet. Quid negem me mirari, plerosque 
recentiores viros doctos ita hanc significationem negligere, 
ut ne commemoratu quidem dignam putaverint? Nihilomi- 
nus alio modo praepositio b verti nequit. Hofmann quidem 
(Weiss, u. Erf. p. 226) notat, si b per ,,ut" vertatur, Suf- 
fixum abundare et obstare. Verum enimvero prorsus ne- 
cessarium videbitur nexum rerum spectanti Suffixum Inf., 
quo antithesis firmetur. Nam si idem Subjectum In- 
finitivo est, quod Verbo fin. antecedent!, hebraicae linguae 
more Suffixum non proprie exprimitur, nisi sensus quidam 

emphaticus et vis quaedam ab opposite hausta Suffixo inest. 
Quare sensus hie est: Pro eo, quod domus Davidis superba 
et opulenta per Achasum bonum reprobavit et malum ele- 
git, hie Immanuel nasciturus humillimam atque pauperrimam 
vitam deget, civitate in arctum acta atque in rebus adver- 
sissimis, ut is sciat, id quod Achasus nescivit, reprobare 
malum et eligere bonum. Achasus enim revera ea ipsa 
hora bonum rejecerat, malum elegerat. Itaque etiam b'ifca 
praeeedit t& "nfia. Nullo enim modo , id quod omnes re- 
centiores interpretes dicunt, tempus aliquod seu terminus 
his verbis denotatur. Laudant locos parallelos : 2. Sam. XIX, 
36; 2. Sam. XIV, 17; Deut. I, 39; Gen. II, 17; III, 22. 
Sed haudquaquam concinne hi loci allegantur. Nam illis 
locis nuda discernendi inter bonum et malum facultas (Hof- 
mann: Wahlverstand) exprimitur, nostro vero loco minime. 
Neque enim propheta his formulis utitur: y*ft la'iti ns^ aut 
yib SIB -pa zw aut ^ aita pa -part (1. Eeg. Ill, 9), qui- 
bus puerum optaturum esse dixisset, utrum hoe an illud 
praeferat. Non disjunctive loquitur, sed affirmative de eo 
praedicit; non de rationis usu loquitur, sed vaticinatur, 
ilium utpote Achaso contrarium et oppositum reprobaturum 
esse malum et bonum electurum. Verbum y^" 1 idem valet 

T 

quod Francogallicum : savoir. Germanice vertas: Er wird 
sich verstehen auf die Verwerfung des Bosen und die Er- 
wahlung des Guten. Nam 3>Yj hie cum Inf. abs. junctum 
est (quamquam in nonnullis quidem manuscriptis defective 
DN73 scriptum est), qui Infinitivus actionem in abstracto 
significat ideoque absolutiorem reddit. Tantum igitur abest, 
ut , terminus quidam his verbis praedicetur, ut ethica natura 
et qualitas Immanuelis describatur. Id LXX eosque secu- 
tus Arabs sua versione, alioquin utique falsissima, spectasse 
videntur. De ethica indole etiam Hieronymus comma ver- 
sus illud accipit : ,,Adhuc pannis involutus et butyro pastus 
habebit boni malique judicium, ut reprobando malum 

2* 

eligat bona. Non quod hoc fecerit, sed quod scierit re- 
probare , ut noscamus , infantiam human! corporis divinae 
non praejudicare sapientiae". Simili modo explicant et alii 
veteres interpretes (Schmidius, Altingius), qui, quamvis in 
aliis rebus minus accurate interpretentur , tamen id unum 
recte perspiciunt, haudquaquam terminum iis verbis desig- 
nari. Praeterea si puer dumtaxat usque ad eum terminum 
(puta ad annos discretionis) lacte et melle vesci diceretur, 
res adversae post eum terminum desinerent. At quomodo 
huic rei consentaneum est, quod propheta proximis versi- 
bus usque ad finem capitis VII de desolatione loquitur, qua 
omnes reliqui hunc cibum esuri sint? Accedit, quod terminus 
ille prorsus incertus est, ab aliis alio modo definitus, sive 
de primo anno (Hitzig) sive de tertio (sic plerique inter- 
pretes) sive de decimo usque ad vicesimum (Faber, Ewald). 
Hitzigii sententia prorsus non probanda est. Nam nequa- 
quam de cibis suavibus vel amaris illi oblatis istam for- 
mulam accipere licet, cum talia discernendi facultas sit 
naturae, non educandi vel discendi. Neque vero puer trium 
annorum honesta et inhonesta, aut innoxia et noxia discer- 
nere potest. Nam etiamsi aliquantulam ejus modi facul- 
tatem ea aetate statuere velis, tamen nullo modo trienriium 
describere licebit tamquam aetatem, qua pueri talia ex- 
periendo edidicerint vel sciverint. Atqui qua de causa inter- 
pretes terminum tarn parvum putent, loco opportune (VIII, 3) 
intelligemus. Jam vero utrum bonum sit moraliter de hone- 
stis rebus an physice de utilibus intelligendum, hoc loco 
non multis verbis disputabimus. Utrumque eodem redit. 
Achasus honestum i. e. praeceptum Dei recusando et turpe 
i. e. inobedientiam atque incredulitatem eligendo res ad- 
versas sibi adsciverat, vera salute reprobata et deperdita. 
E contrario Immanuel in humillimis rebus puerascens et 
adolescens idoneus erit, qui quod Achasus non valuit, pec- 
cato evitando, justitia eligenda veram prosperitatem populo 

suo possit offerre. Achasi erat, sapient! et pio imperio Deo 
adjuvante eivibus auxilium et bona 'afferre. Quod Achasus 
nequivit, ille sapient! sanctdque regimine poterit, utpote 
verus Immanuel adjutor. Attamen priusquam ille puer id 
efficere valeat, priusquam ergo sua sapientia et sanctimonia 
usus salutem populo afferat, supplicia permagna irruant 
necesse est. Inde apparet, cur propheta non scripserit: 
priusquam ille nascatur. Opponitur enim vecordi improbi- 
tati Achasi Immanuelis sapientissima sanctimonia: ex ilia 
orta est pernicies ; ex hac orietur salus ac prosperitas. Sed 
priusquam Immanuel salutem et bonum sib! populoque eli- 
gere sciat, permagnum infortunium instat. Omnis enim 
ubique terra adeo desolata erit, ut promissus Immanuel, 
quando advenerit, nihil nisi lac spissum et mel edendum 
reperturus sit. Id sibi vult particula ^ v. 16. Nam se- 
quentibus verbis causa ostenditur, qua fit, ut Immanuelis 
victus sit lac et mel. Esu lactis et mellis quanta mala 
continentur! Instat igitur desolatio totius terrae. Deseretur 
ab incolis turn terra Ephraimitarum et Syrorum, qui Acha- 
sum perterrent (v. 16), turn aeque summis angustiis oppri- 
metur Judaea (v. 17), qua in terra Immanuel nasciturus 
est. Hac ratione altera sententia alteri dffvvd&cog com- 
posita est, cum tanto orationis pondere primo loco graviter 
positis verbis: itsn et so:^, deseretur afferet. Kex 
Assyriae, quo Achasus fretus erat, ipse omnes terrae trac- 
tus tune hello intricatos devorabit et devastabit, ita ut Im- 
manuel natus regionem totam vastatam intret. Vastatio, 
de qua loquitur propheta v. 1 6, minime per Tiglatpilesarem 
facta est, sed multo post per Salmanassarem. Notat enim 
propheta per vocem StSto idem, quod per formulam d5>u nm 
(v. 8) designaverat (cf. VI, 12 rnwrj). Itaque cum supra 
(v. 8) interitus Samariae in multo posterius tempus termi- 
natus sit, non fieri potest, ut adventum Immanuelis jam 
hello syro - ephraimitico propheta futurum exspectaverit. 

Nam puer demum post vastationem illam (v. 16) et res 
adversas illas (v. 17) venturus est. 

Itaque hoc signo incredula domus regia damnatur (cfer 
TpSN ma, quod perperam Hendewerk ad Jothamum, patrem 
Achasi, refert, cum necessario idem valeat, quod ivi ma). 
Recte Seb. Sehmidius: ,,Quia vos adeo non creditis Deo, 
ipse Dominus vobis signum dabit, quo constituat ingentium 
malorum cumulum, quibus vestra nepotumque vestrorum 
malitia punienda erit. Ex hac cohaerentia apparet, qupd 
hoc signum vel maxime ad tempora longinqua pertineat". 
Achasus, cum Deum reprobaverit, a Deo reprobatur. Reg- 
num illud, cujus amicitiam Dei favori praetulerat, ei per- 
niciem afferet. Quid igitur sibi vult, quod objicitur, rntf 
illud necessario signum esse, quod Achaso vivo obtingat? 
Minime vero. Quoad enim signum gratiam offert, Achaso 
obtingere nequit. Nam signo, quo fides regis erigatur, re- 
cusato, jure ipse condemnatur cum tota Davidis domo, 
qualis tune erat. Gravia supplicia appropinquant, ut Do- 
minus, terra populoque ad extremum redactis, novi aliquid 
parare et praeclarum illud offerre possit miraculum Im- 
manuelis, qui sanctius et sapientius regnet quam Achasus. 
Calamitatum vero initia jam Achasum et qui cum eo sunt 
corripient. Quamobrem jure domui regiae datur i. e. prae- 
dicitur .' signum , quod ejus plurimum interest. Qualis enim 
tune erat, humilianda et perfringenda erat, ut alii filio Da- 
vidis nascituro cederet. Nam Messiam Davididem fore, 
tota scriptura docet. Profecto tantummodo si Messianam 
interpretationem sectaris, DIN illud utrumque eadem ratione 
accipitur, utpote, quo priore Achasi fides corroboranda 
(v. 11), posteriore vero Davidis domus terrenda, sed fide- 
lium mentes in spem meliorum temporum inducendae essent. 
Tali modo optime omnia inter se cohaerent, Et maxime 
spectandum est, sententiam modo latam magnopere juvari 
singular! colore Jesaiano, quo omnia tincta sunt. Diestel 

iis qui deMessia interpretantur objicit: Nach Jesaias selbst 
tritt der Messias erst nach einem gewaltigen, das Volk de- 
cimirenden Strafgerieht ein, quam sententiam hoc loco deesse 
ille arbitrator. Hoc argumentum quam infirmum et nullum 
sit, apparet. Id ipsum est totius hujus commatis momen- 
tum atque cardo, quod Israel et regia domus, qualis tune 
erat, suppliciis gravissimis frangatur necesse sit, donee tem- 
pore adverse- sapientissimus oriatur moderator. Est eadem 
sententia, quae cum per totum Jesaiae librum turn per duo- 
decim priora ejus capita obvenit. Consentaneum est, quod 
XI, 1 propheta dicit, domum Davidis fieri oportere 2T3, unde 
l&h et in oriatur (cf. V, 24; VI, 13). En geminum veri- 
tatis argumentum: nam et nexus sententiarum nusquam 
interruptus maxime concinnus videtur et colore Jesaiano 
liquido obducta est sententia, quam defendimus. Idem 
vaticinatur Michaeus propheta, Israelitas tradendos esse, 
donee paritura pariat (V, 2). 

Jam vero sequentibus verbis propheta qnater repetens IJi^ 
fcwiiin explicat, qui fiat, ut Immanuel nasciturus lac et mel 
esurus sit. Sibilabit Dominus muscae Aegypti et api As- 
syriae, ut veniant et ubique terrae considant. Aut, ut alia 
similitudine idem oculis subjicitur, per novaculam conduc- 
tam vel a Domino (sic plerique recentiores interpretes) vel 
ab Achaso (Pise., Glass., Mgelsb.) vel ab utroque (Cleri- 
cus) , ' scilicet per regem Assyriae abradet caput et pilos 
pedum et barbam, i. e. toilet, quaecunque aut usui aut or- 
namento sunt, omnia penitus perdens. Exegesis "nti&N "^ba ns 
minime interpolata ducenda est neque hie, neque v. 17, 
neque VIII, 7. Id enim maxime refert, per eum ipsum 
regem, quo confisus erat, Achasum opprimi. Quibus rebus 
fiet, ut vir, quamquam dives, unam buculam et duas oves 
(vel capras) alat. Attamen propter uberrima pascua, qui- 
bus terra cultoribus egens abundabit, paucae pecudes plu- 
rimumlactis et butyri reddent, quare, qui relicti erunt pauci^ 

tantummodo melle et lacte vescantur. Quid? ubi antea 
optima vineta erant, ager obsitus erit vepribus et spinis. 
Graphice his imaginibus propheta depingit regionem pror- 
sus devastatam. Cognovimus ergo, quid propheta esu lac- 
tis et mellis significare voluerit. Sine dubio baec omnia 
ad Judaeorum exilium spectant. Eadem sors, quae Ephrai- 
mitis obtinget (v. 16), Judaeis imminebit: dies quales non 
fuerunt etc. (v. 17). Quare prophetae minime in mentem 
venit, Immanuelem bello Syro-ephraimitieo nasciturum ex- 
spectare. Nam eo tempore neque Samaria ab incolis tota 
deserta est neque Judaea ab Assyriis et Aegyptis omnino 
devastata. Adjice, quod Immanuel, si in capite regni na- 
tus esset eo bello, haudquaquam lacte et melle vesci po- 
tuit, quia Hierosolyma non expugnata est. Vastatio autem 
talis describitur, ut et caput et rus prorsus desolata ja- 
ceant, id quod a Syris et Epbraimitis nullo modo factum 
est. Vides, quantopere, qui in Achasi temporibus baerentes 
eo tempore signum impletum esse putant, a textu discre- 
pent, quantisque praejudiciis sint imbuti. Neque enim cum 
bello ephraimitico sed cum calamitibus extremis 
per Assyriam et Aegyptum adducendis pueri 
illius sortem conjungi, liquido apparet. 

At, objiciunt, suppliciorum illorum magnorum atque exi- 
lii non Assur sed Babylon auctor fuit. Quomodo Achasus ilia 
clade puniendus dici potest? At primum quidem animad- 
verti velim, hoc loco non praedici, fore ut in Achasum 
ipsum vivum haec omnia irruant. Aperte adjicit propheta 
(v. 17): *p? riia b^ spay b5>i. Eo fatali rerum discrimine 
fata regiae domus populique Judaici Achaso annunciantur. 
Atque inchoata est vere Achaso vivo calamitas ilia (2 Chron. 
XXVIII, 20). Turn per Assyriae reges Sanherib et Assar- 
baddon continuata est (2 Reg. XVIII, 13, 16; 2 Chron. 
XXXIII, 11). Peracta vero Josia regnante per Aegyptium 
Pharaonem Nechonem, per Babylonios denique, qui in ipsa 



25 

Assyriorum terra orti in vicem Assyriorum successerant. 
At eqnidem non dubitaverim, quin propheta, qui turn api 
Assyriae muscam Aegypti subjungens (v. 18), turn (v. 20) 
Assyriam solam commemorans , etiam omnes gentes : 
y^N *%i?y* Vs (VIII, 9) Immanueli opponit, non tarn sin- 
gula regna spectet, quam omnino gentes hostiles, per quas 
Dominus judicium exsecuturus sit. Quomodo, quaeso, animo 
fingemus et cogitabimus , Assyrian! et Aegyptum , semper 
sibi inimicas, conjunctas videri, ut Judaeae debili extermi- 
nium afferant! Nam quod nonnulli censent, fore, ut Assy- 
ria, et Aegyptus bellum inter se gerentes in terrain Judae- 
orum concurrant, est sine certo fundamento, quod videamus, 
et nimis a verbis textus alienum. Cum locoSach.X, 10 sq. 
post exilium scripto Assyria et Aegyptus exstent, tamquam 
typi gentium mundi, nostro loco multo magis, quae gentes 
Jesaiae tempore potentissimae erant, specie muscarum et 
apium representatae ceu typi hostilis mundi necessario 
oculis prophetae objiciuntur. Quid igitur mirum, quod Je- 
saias inter hostes imminentes potissimum (neutiquam solos 
cf. VIII, 9) Assyrios vocat? Accedit ; quod qui vaticinium 
impletum negant, ipsi TO iwis; ^ya ter interpolatum esse 
putant. Utut autem res se habet, si non litera et nomine, 
re tamen et materia vaticinium impletum est. Ex Achasi 
tempore Judaei a regnis ethnicis oppressi sunt, donee an- 
gustiis temporum permagna egestate afflictus Immanuel 
promissus advenit. Itaque hoc commate (vv. 1625) ex- 
plicatur, qui fiat, ut Immanuel temporibus ertremis nascitu- 
rus lacte et melle vescatur. 

Sed ne multis, procedamus ad caput VIII, in quo de 
eadem fere materia propheta disserit. Hoc praecipue loco 
patebit, prophetam minime Immanuelis ortum ante Ephrai- 
mitas et Syros devictos exspectare. Quantopere enim dif- 
fert is puer, de quo hoc loco agitur, ab Immanuele illo. 
Jesaias tabulam sumere jubetur, in qua perspicuo omnibus 

modo inscribat : ta iz5n bbitf "Mo. Et adhibuit(iiWNi legen- 
dum est) propheta testes certos, qui haee verba ante im- 
pletum vaticinium scripta esse testentur. Deinde prophe- 
tissa concepit filiumque peperit, cui Jesaias pater nomen 
imposuit: ta tun bbaj "-ittn. Nam priusquam puer patrem 
et matrem appellare queat, i. e. uno circiter anno peracto 
opes Damasci et praedam Samariae coram rege Assy- 
riae ablatum 'iri, praedicit propheta. Quomodo, quaeso, 
fieri potuit, ut Gesenius, Hitzig, Hendewerk argumentis 
nihil probantibus utrumque puerum unum eundemque esse 
defenderent! Omnia toto coelo diversa sunt. Illo loco 
(VII, 14) mater tittbs; vocatur, hoc loco prophetissa ; illic pa- 
ter nusquam commemoratur, hie invenitur; illic mater no- 
men vocat, hie Jesaias pater; illic de nullo temporis ter- 
mino mentio fit, sed de sapientia pueri, hie de termino 
aliquo. Praeterea utrumque nomen diversum est. At causa 
quidem ante oculos est, cur pueri differre negentur. Nam 
si ambo eorumque nomina ejusdem facti signa atque omina 
essent, vix intelligeretnr, quare factum idem bis atque duo- 
bus signis praeformatum esset. Si hoc consilio Dominus 
ipse solemniter ac palam regiae domui signum Immanue- 
lis jam dederat, nihil erat, cur iterum daret. Quid? nullo 
modo id fieri potuit, si uterque puer, id quod omnes inter- 
pretes praejudicatis opinionibus soluti certum certissimum- 
que habent, diversus est. Cum enim bellum syro-ephrai- 
miticum non serius quam primo^ Achasi regnantis anno 
i. e. 743 inceperit, Pecachus vero anno 739 interfectus sit, 
dumtaxat tres fere anni supputandi sunt, quibus omnia, 
quae evenerunt usque ad tempus devictorum hostium, facta 
sunt. Atqui nono mense post tabulam positam Maherscha- 
lal natus est nam TO i'npNi Aoristum esse, non Plus- 

quamperfectum (Lowth, Gesenius) necesse est. Deinde do- 
nee infans nomnafyiv quiret, spatium unius anni praeteriit. 
Quare quod VIII, 1 sqq. narratum est, non ita multo post 

ea, quae VII, 14 narrata sunt, evenit. Ut igitur taceam, 
nullsim causam esse, cur tarn brevi spatio duobus signis 
idem eventum praedictum sit neque tamen altero loco al- 
terum respectum, tamen, si VII, 16 terminus aliqui deno- 
tatus esset, uterque terminus nullo modo concinnari posset. 
Nam Immanuel, qui VII, 14 nondum conceptus et natus 
erat et Maherschalal adeo aequales fere essent, nt alter 
terminus alter! contrarius esset. Putant quidem interpretes, 
infantem triennem ne dicam , hoc spatium pro ratione 
loci VII, 14. 15 et VIII, 3. 4 nimis longum esse scire, 
quid bonum aut malum sit. At absque jure, ut supra de- 
monstravimus. Videmus, criticorum interpretationem ubique 
haerere, contrariis et difficultatibus magis magisque impli- 
catam. 

Prorsus aliter se habet res, si nostram sententiam 
quaeris. Cum Immanuel minime signum sit puniendorum 
hostium, e contrario non ante illorum poenam sed post 
nasciturus sit, idcirco rnt* vel signum puniendorum regum 
nusquam hucusque datum est. Praeterea loco VII, 16, si 
verba accuratius spectantur, proprie non idem factum signi- 
ficatur, quod hoc loco. Hie tantum de spoliis Samariae 
(et Syriae) agitur, quod vatieimum impletum vide 2 Reg. 
XV, ubi Tiglatpilesar multos incolas e regno Ephrai- 
mitico deportasse dicitur. Neque quidquam obstat, quomi- 
nus propheta his yerbis earn deportationem signifieaverit, 
quia fines illi abrupti recte praeda Samariae vocari pos- 
sunt. At VII, 16 de desolanda civitate Ephraimitica va- 
ticinatur propheta, cui desolationi respondet desolatio ter- 
rae Judaicae VII, 17 sqq. Quae cum ita sint, utrumque 
dictum aliquo modo differt. Loco VII, 16 generaliter de- 
portationem hostium annunciat propheta; hoc loco, quae 
mox per Tiglatpilesarem facienda erat, poenam et spolia- 
tionem. Itaque nihil est, cur non utraque oratio eo- 
, dem fere tempore dicta sit; libenter enim aliis tradimus ' 

designandum discrimen temporis, quo utraque oratio, simili 
materia ligata, habita sit. Incerta enim certa reddere non 
ausim. Generaliter vero interitu hostium Cap. VII ostenso, 
hoc loco prophetae est, populo incredulofproximas poenas, 
quas hostes daturi sint, ante oculos ponere monumento quo- 
dam publico, quod veritatem vaticinii indicet. Itaque uno 
eoque aptissimo signo res futura praeformatur. 

Ut autem Cap. VII vaticinio, quod supplicia hostium 
pronuntiat (v. 16), alterum succedit, quod poenas Judaeae 
ostendit (v. 17 sqq.), ita iam propheta vv, 68 ad Judaeam 
transit. Errant enim, qui verba Win &5>rt ad Ephraimitas 
referunt (Hieron., Ludw. de Dieu, Hofmann (Weiss, und 
Erf. p. 230), Umbreit) aut ad omnes duodecim tribus (Eich- 
horn, Rosenmiiller, Delitzscb, Naegelsbach). Qua ratione 
populus Samariae aquas Siloae aspernari potest dici? 
,,Levius id de hostibus dictum esset", recte notat Kosen- 
miiller. Quid, quod, !-rtrt Q5>rt (vv. 11, 12 cf. VI, 9) Judaei 
sunt, inter quos et apud quos propheta loquitur. Praete- 
rea contextus non in medio rem relinquit. Nam de Ephrai- 
mitis jam dictum est (vv. 1 4), et aeque atque Cap. VII 
propheta ab iis ad Judaeos transgreditur (cfr. FiTtfra v. 8). 
Quod autem utrosque oratio complectitur, ita ut prius 
membrum] totum populum , posterius vero Ephraimitas 
spectet (Delitzsch), violentum videtur. Judaei sunt ii, qui 
aquas Siloae spernunt. Aquae hae adumbrant non regnum 
Davidicum (id quod plerique interpretes volunt), quod eo tern- 
pore improbum erat, sed Deum ipsum (Schmidius, Hitzig, cf. 
Ps. XLVI, 5; Jes. XXXIII, 12) vel potius divinam opem 
(Pise., Junius, Glassius, Sanctius). Oppositae sunt aquis illis 
urbem irrigantibus validissimae aquae Euphratis. At masore- 
tica conjunctio verborum minime probanda videtur. Hierony- 
mus (ad hunc locum) notat: ,,Siloe autem fontem esse ad 
radicem montis Sion, qui DOD jugibus aquis sed in certis ho- 
ris diebusque ebulliat et per terrarum concava et antra saxi 

durissimi cum magno sonitu veniat, dubitarenon possumus 
nos praesertim, qui in hae habitamus provincial Qua re 
impeditur, quominus verba ftvh ^^bhlrj verbis rfbrarj i 
conjungas. Jam vero nomen fo'i\oa prorsus abruptum vide- 
tur, si masoreticam accentuationem sectaris. Plerique com- 
mentantur: et propter gaudium, quod gaudent Rezino et 
Pecacho. At sive TIN praepositionem , sive notam Accus. 
sumas, nunquam verba gaudendi tali modo construuntur. 
Porro, quomodo populus Eezino et Pecacho gaudere potest, 
quos timet (cf. VII, 2; VIII, 12)? Nam de certa factione 
non loquitur prop beta (Ges. , Ew.), sed de populo toto. 
Recte igitur Hitzig et Meier iaifoa idem valere ac &1073 
censent secundum indiligentem quandam scripturam. At 
verbum t>&)3 cum Ace. constructum esse, Hitzig haudqua- 
quam probavit. Praepositio nN hie posita est, ut Gen. XXX, 
29; XXXIX; 6; Jes. XXX, 8 hoc sensu: praesente, co- 
ram Rezino etc. biipbhin pertinet ad Q^ii , ut IX, 1. Quia 
hie populus sprevit aquas Siloae, quippe qui increduli le- 
niter lenteque utpote lugentes (cf. 1 Reg. XXI, 27) et con- 
tabescendo (cf. X, 18 &i& Inf, abs. adverbialiter positus) 
praesente Rezino et filio Remaljae incedant, i. e. propter 
pavorem incredulitatis super eos, qui Dei aquas con- 
temnunt,.Dominus adducet aquas validissimas Euphratis, 
quae usque ad collum venient, et implebunt extensiones 
ejus fluminis terrain Judaicam. Renovatam igitur descrip- 
tionem, qualem VII, 17 sqq. legimus , his verbis invenies. 
Jam vero, ut verba VIII, 1 4 verbis VII, 16 et comma 
VIII, 58 commati VII, 17 sqq. respondent, jam sequen- 
tibus versibus de Immanuele ejusque ope agitur. Nam 
mihi quidem LXX, Abarbanel, Steudel recte partiti esse 
videntur, qui comma, quod sequitur, voce bN ^fttf inci- 
pere et concludi putant. Suffixum ad Judaeam pertinet 
(cf. VIII, 25, quo loco itidem repente propheta alloquitur 
Hierosolymam. bN '?35> (non, ut Norzi vult , bNWay) excla- 

mat propheta, appellativam 'vim indicans, minime vero 
vim nominis proprii excludens: Nobiscum Deus, ma- 
ligni estote et confringimini inite consilium , non 
fiet, nam nobiscum Deus. Haec verba si ulla alia do- 
cent, tantum abesse ut Immanuel bello syro - ephraimitieo 
nasciturus sit, ut non prius veniat, quam Assyria et po- 
puli terrarum in terram Israeliticam inundaverint. Genera- 
liter loquitur propheta de terrarum populis, de longinquis 
terrae, universitatem hostium spectans. Quantopere totius 
commatis nexui et scopo adversatur Gesenius, qui per 
&"''?? Syros et Ephraimitas notari putat! Haec sententia, 
quamquam valde friget, tamen a compluribus interpretibus 
(Hitzig, Hendewerk, Knobel) repetitur. Nos ut prophetiam 
totam hac suppositione perturbemus ! Num Deus Judaeis 
adesse potest, priusquam judicia ilia impendentia ingrue- 
rint? Quid juvat Judaeos , quod Syri et Ephraimitae re- 
fringuntur, sed Assyria, ut modo dictum est (vv. 58), ad 
eorum fines adducitur ? Num impetus hostium atque moli- 
mina irrita sunt, si postremo Judaea subacta erit? Totum 
vaticinium contortum et implicatum videbitur, nisi cogno- 
verimus, primo secundum hoc vaticinium invasionem aqua- 
rum Assyriae venire, turn denique opem divinam ab Im- 
manuele contra terrae gentes praestari. Sin aliter, his ver- 
sibus, qui impetum gentium nihil valere vaticinantur, tolle- 
rentur omnia de Judaea devicta supra dicta. Primum enim 
Dominus faciem suam abscondet a tot a domo Jacob, turn 
demum Immannel auxiliumque apparebit. Post supplicia 
gravissima eis elucebit. Jtaque cum sine ullo dubio TO 
VN Wai* bis positum ad Immanuelem VII, 14 spectet, quis 
non videt, Immanuelem multo demum post, minime vero 
bello illo syriaco expectatum esse? Maherschalal cum 
hoc bello conjunctus, Immanuel cum Assyria 
vel potius cum gentibus et longinquis terrarum 
connexus est. 

Quod sequitur, levius attingere licebit. Addit enim 
propheta verba Dei, quae rapto in ecstasim (Tii nutria 
cf. Ez. Ill, 14) data sunt. His dictis propheta quique cum 
eo erant (Plur. ^fttfn) monentur, ne mores vulgi secten- 
tur, quippe quod tantummodo spectet et metuat, quae visi- 
bilia et judicio hominum opulenta erant. Vulgus prophe- 
tae monita et minas Ttt)]? vocat i. e. conjurationem contra 
regem salutemque civitatis, quam tantum per regem Assy- 
riae defendi posse putabant. (Durum et improbabile est, 
quod Steudel explicat: ,,Nolite vere sociam habere Assy- 
riam, quam talem praedicat populus". Magis probatur no- 
bis conjectura Lagardii 1. 1. 14 [cf. Lowth] : pro Ttt5p le- 
gendum esse tihj? , sed tali modo textum emendare super- 
vacaneum est). E contrario propheta et qui cum eo sunt 
jubentur Deum sanctificare et timere. Et erit izS'jjPwb , quod 
verbum asylum significare mihi persuadere non possum. 
Si haec verba, ut Tiberienses volunt, sequentibus contra- 
posita essent, asb deesse non liceret, ut utrumque membrum 
sibi contrarium esse perspicuum fieret, Dominus sanctifica- 
bitur judiciis (cf. Ez. XXVIII, 22; Jes. V, 16) et erit in 
petram scandali, in qua multi ex duabus Israelis domibus 
impingent et cadent. Multi, inquit, non omnes, nam per 
gravia supplicia reliquiae tamen servabuntur. Tali modo 
Dominus prophetam et fideles ad se arcessivit, judicia po- 
pulo toti ante Immanuelem apparentem imminentia reve- 
lans. Hanc totam prophetiam propheta colligare et con- 
signare jubetur. Pro ^&z Syrus ^$fe legisse videtur, 
vertens; in disciplina mea, his verbis cum sequentibus 
junctis. At masorelicum textum sequi praestat. Discipu- 
los enim hie proprie notari, maxime ad rem intelligendam 
conducit observasse. Sed particulam a idem valere, quod 
,,in corde", longe repetitum est. Neque vero instrumenta- 
liter sumi potest, cum munus imperatum efficere unius sit, 
non multorum. Quare praepositionem per ,,inter" verten- 

dum esse, exploratum habeo. Inter discipulos ttwn et 
STTim i. e. propheticam admonitionem et testimonium ligare 
jubetur. Vaticinium a vulgo spretum apud fideles seponen- 
dum est, donee impleatur. Quare res nonne in longin- 
quiora tempora spectare videtur? Interea propheta praesto- 
latur Dominum; ab eo pendet, ei totum se committit, qui 
faciem a toto populo Israelitico abscondidit. Pauci 
cum eo sunt, ecclesiola inter massam perditionis parva. At 
pauci illi snnt signa, omina, prodigia temporis futuri ejus- 
que felicioris. Praeforrnant enim adumbrantque futuram 
reliquiarum conversionem (cf. v. 20). Plerique quidem in- 
terpretes putant, pueros supra memoratos Jesaiae, quippe 
quorum nomina ominosa sint (Schearjaschub, Maherschalal, 
Immanuel), esse fi^^Vl' Obstat vero, quod Immanuel mi- 
nime prophetae infans est, quod Mahersehalalis nomen, nt- 
pote Ephraimitas et Syros puniendos indigitans, huic ne- 
xui non jam consentaneum est, quod Schearjaschubi nomen 
nondum illustratum est. Accedit quod post D^nsj'ia subau- 
diamus necesse est ,,sumus" ; ut recte notat Kelle. Namque 
verba a^nsnabn nin'sb non antecedentibus sed sequentibus 
subjungenda sunt; alioquin TO 'isi nhtT 1 Q5j abruptius addi- 
tum esset. Itaque Jesaias semet ipsum quoque riis et 
nsntt vocat, cujus nomen tarn ominosum esse nusquam le- 
gimus. Praeterea v. 19 ttfhs ad fideles spectat, quos ad- 
ultos esse oportet, non infantes. Quamobrem mini quidem 
probabile est, d'^'ib 1 ; idem valere, quod ti^^b, et prophe- 
tam discipulos suos, quo nomine aliis locis prophetarum 
filii vocantur , piosque auditores notare (Hieron. , Calvin, 
Vitr., Steudel). Eodem sensu dictum accipitur Hebr. II, 13 
et a veteribus Judaicis interpretibus (cf. Vitr. ad hunc lo- 
cum). Hi quasi parva dumtaxat ecclesia fidelium miro 
modo ex consilio et dementia Jehovae, qui montem Zion 
elegit populumque non in sempiternum deseret, felicia tem- 
pora praesagiunt (similiter Hitzig). Sunt inter populum 

perversum et improbum r-unoi rov (J.&\OVTOS. Populus siiper- 
stitione captus a necromantibus et hariolis auxilium quae- 
rit. Sed fideles respondent: Nonne populus Deum suum 
consulet? num pro vivis mortuos i. e. necromantes consu- 
lamus? Quid? tandem aliquando nonne populus locuturus 
eat nwnV) frnnb, qualem Deus per prophetam dederat? 
Argute Delitzsch notat : ,,Der Aufruf 1st wie eine Parole 
in Kriegszeit geformt". Minime vero, si quid video, per 
particulam rib ~DN protasis affertur, ita ut TSJJSI apodosi in- 
dicandae inserviat, id quod Singulari ib vetatur certisque 
linguae usibus probari nequit. Contra aut rib'QK sicut post 
formulas jurandi et obtestationes , 7 profecto" significare vi- 
detur, aut ON particula interrogativa recta est (cf. XXIX, 
16) : an non secundum istud verbum tandem locuturi sunt? p 
Quodetsi tune necromantes et harioli quaeruntur, nonne 
aliquando tempus veniet, quo populus Deum ejusque ver- 
bum consulat, sicut jam tune ecclesiola Jesaiana? Quor- 
sus autem tendunt verba imii ib"VN TEN? LXX et Pescb. 

"iftia legunt, Suffixum ad ,,verbum illud" referentes: pro 
quo nullum munus dandum est. Explicaveris : Harioli illi 
munera postulant, verbum Dei gratuito donatur. At maso- 
reticam textus formam tenere certius est. Conferas arabi- 



cum -ccuw (Steudel):' in quo nulla est incantatio (cf. 

XLVII, 11). Sed haec significatio incertior videtur; re- 
ceptissimam ,,aurora" tenere praestat, dummodo ne Rela- 
tivum ad Plur. ^ft& referatur, quo relato sententia etiam 
obscurior et durior evadit. Placet verba cum sequentibus 
jungere, quae partitio aurorae et caliginis (v. 22) imagini- 
bus juvatur: cui non aurora erit, transibit per terrain esu- 
riens et maledicet regi et Deo suo. Nam quia praep. a bis 
posita est, loci Ps. V, 3; LXVIII, 25 nihil ad haec verba 
pertinent. Summa desperatio hie describitur (cf. Apoc. XV, 
11. 21). Sive sursum, sive deorsum oculos vertit, ubique 

3 

tribulatio, angustiae, tenebrae. Plerique vertunt verba 
vexata : nw? ^^U = et in caliginem propulsus. At nescio 
an apta sit haec versio. nVas Ace. localem esse minime 

credo, cui rei locus Jer. XXIII, 12 haudquaquam patroci- 
natur, quo Praep. a usurpata et ftb&Na praecedentibus sub- 
jungendum est. Loco XIII, 14 collate animadvertes, anti- 
thesim verbi frti esse y?. Praeterea parlicula >$ v. 23 
postulat, ut antea aliquid legatur, quod solatio sit. Verbis 
igitur obscuris nova affe,m crediderim/ Jesaiae quidem 
proprium est, multa verba idem significantia congerere et 
cumulare, sed quattuor sufficere putaverim. At tenebrae 
dissipabuntur (cf. Naegelsb. ad h. 1. et Gr. 60, 4), inquit 
propheta. Ea constructio magis convenit, quam quod per 
particulam ^ transitus ad aliam materiam, sc. ad descrip- 
tionem melioris conditionis fiat. Praeterea cum verba 
rtbJb M3&q ad v. 22 pertineant, nostra explicatione paral- 
lelismus non laesus videtur (simili modo Hitzig). Neque 
enim manebit obscuratio, cui angustiae fuerunt, pergit 
propheta (temporis diversitate per anthithesim postulata). 
Sicut tempore priore contemptam habuit terram Sebulon et 
terram Naphthali (Ji^N cf. Ew. 173 h.), posteriore tem- 
pore gloriosam reddet viam maris, terram transjordanam, 
Galilaeam gentium. Regiones istae Palaestinae septentrionem 
versus sitae jam diu maxime in contemptionem venerant 
propter multitudinem paganorum ibi babitantium (cf. 1 Beg. 
IX, 11) et incursionibus gentium hostilium, imprimis Sy- 
rorum expositae erant, donee Tiglatpilesar earum ipsarum 
regionum incolas deportaret (2 Reg. XV, 29). Ceterum 
membrum posterius prius membrum excedere videtur 
(*]T??1 ^}- ^ es * mare Genezareth. Galilaea est sep- 
tentrionalis terrae Naphthali pars. fuzJN'irj r\y Ace. temp.; 
id enim Subj. esse, durius mibi videtur, cum quae argu- 
menta Gesenius de hoc linguae arabicae et hebraicae usu 
attulit, parum probent, ut omittam, pro Masc. certe Fern, 

ponendum fuisse, quia ri5> ab antiquioribus auctoribus 
semper fere cum Fern, construction est. Particulae 3 vero 
hie Conjunctionis vim inesse (pro 112JN3), , Delitzsch absque 
jure negat (cf. LXI , 11; Job, VII, 2). Propheta igi- 
tur contemptas illas regiones, quas jam dm spretas et 
vexatas Tiglatpilesar mox deportaturus est, futuro tern- 
pore honorandas praedicit. Quam rem impletam osten- 
dit St. Matth. (IV, 13 sqq.). Quodsi fines adeo contempti 
ita honorabuntur , reliqua quoque terra gloria affi- 
cietur. 

Quamobrem pergit propheta IX, 1 : Populo in tenebris 
umbrisque mortis ambulant! lux clara effulget. Interponi- 
tur deinde bymnus, in quern effusus propheta gratias fert 
Deo , quod tempore futuro populum calamitosis suppliciis 
in reliquias redactum amplum redditurus sit eique (ft se- 
cundum lectionem marginalem praeferendum est) gaudium 
permagnum concitaturus. Nam jugum hostium fregit Je- 
hova, ut olim Gideone duce Midianitas miro et mirabili 
modo per paucos et inermes. Atque etiam omnis apparatus 
militaris (fist? = syr. j$M8t> : calceus) atque vestes san- 
guine volutae cremabuntur. Finita sunt bella, incipit pax 
regni messiani gloriosa. Nam, cantat hymno propheta, 
puer natus est nobis, filius datus est nobis! Neque 
vero ullo modo convenit, Perfecta sensu Praeteriti accipere, 
sicut Judaei quique Christiani eorum vestigia premunt 
(Grotius, Paulus, Gesenius), haec verba in Hiskiam refe- 
rentes. Dubitari non potest, quin idem puer sit, qui 
VII, 14 Immanuel vocatur. Nomina ejus tarn mirabilia et 
luculenta sunt, quibus nemo alms nisi Messias dignus sit. 
Inepte enim interpretes grandia et magnifica cognomina 
allegant, quae regibus a populis orientalibus attribui so- 
lent. ,,Will man denn die verderbtesten Zeiten des Heiden- 
tums, ihre Hofpoesie und Schmeichelei auf die Propheten 
ubertragen" ?, optime notat Drechsler. Omnia quidem, quae 

post Nh^l leguntur, quin pueri illius cognomina sint, quis 
dubitaverit? Nexus et syntaxis et verba postulant, neque 
nos argumentis dogmaticis cogimur, ut aut cum Masoretis 
priora de Deo accipiamus aut cum Luzzatto putemus, no- 
men pueri esse: ,,Mirabilia consulit Deus fortis, aeternus 
pater, princeps pacis". Quinque sunt nomina, quae puero 
tribuuntnr. Primum quidem est Nb&: mirandus (Aquila 
recte: ^-avfiaaroq cf. Jud. .XIII, 18 "^bs), nam ip se es * m i~ 
raculum, niN. Secundum: V'S'T 1 , nam ille bonum eligendo 
malumque reprobando consilia salutaria populo affert. 
Utrumque nomen in unum complecti, violentum videtur. 
Tertium: "niaJ! bJ< i. e. fortis Deus, cujus versionis locus 
X, 2.1 evidentissimum documentum praebet. Accedit, quod 
"nss btf est antiquum Dei nomen (cf. Deut. X, 17; Jer. 
XXXII, 18 etc.) Fortis Deus igitur permiro modo puer ille 
vocatur. Atque hostibus devictis Immanuel ille regnabit 
utpote ^"^N, pater aeternus, patris instar populo suopro- 
videns (cf. XXII, 21). Quod Knobel vertit: pater spolio- 
rum, prorsus inauditum, neque ullo loco comprobari po- 
test. Denique princeps pacis vocatur. Itaque pro eo, quod 
Achasus improbus civitati detrimentum et bellum suscitavit, 
puero illo regnante in aeternum infinita pax erit et incre- 
mentum regni et justitia et integritas in solio Davidis. Per 
hunc igitur puerum Deus revera cum hominibus est, et 
quinque ilia nomina dumtaxat explicant, quod nomen Im- 
manuelis reapse continet. 

Repetamus denique snmmatim capita commatis totius 
explicati! Quod si fecerimus, nexu rerum dilucide appare- 
bit, puerum IX, 5 laudibus elatum non differre ab Imma- 
nuele, ita ut sententia, qua Immanuel Messias putatur, sola 
nexui atque scopo vaticinii conveniat. Domui Davidis Deum 
reprobanti Deus ipse miraculum daturus est. Mirus nasce- 
tur puer ex puella quadam. Minime vero gloria regia cu- 
mulatus, sed humilitate et egestate afflictus in terra deso- 

lata temporibus miserrimis adolescens vivet. Lac spissum 
et mel comedet, ut, id quod Achasi domus ob inereduli- 
tatem nequierat, bonum eligere et malum rejicere sapiat. 
Nam priusquam pner ille sapientiam praestare possit, 
quantae aerumnae intercedant necesse est! Non solum 
Ephraimitarum et Syrorum terra deserta jacebit, sed etiam 
Judaicus populus ejusque domus regia tarn adversis rebus 
subjicietur, quales non fuerunt inde a diviso regno Davi- 
dis. Tota igitur terra Israelitica in tantam desolationem de- 
cidet, ut nihil nisi lac et mel comedendum inveniatur. 
Utrumque supplicium, quo Ephraimitae et quo Judaei af- 
ficiuntur, sequenti capite repetitum amplius describitur et 
argumentis certis ante oculos ponitur. De Ephraimitis agi- 
tur per signum et nomen Mabersehalalis v. 1 4; de Ju- 
daeis v. 5 8. Tune denique ^clarissimo splendore clari- 
tas Immanuelis tanquam sol post noctis tenebras effulget 
(911). Omnes gentes et remotos terrae populos Imma- 
nuel contundet atque perfringet. Haec praevidet propheta, 
qui non ea aspicit, quae vulgus aut timet aut sperat. Con- 
fidit enim Jebova, qui talia supplicia in ambas Israelis 
domus constituit, priusquam Immanuelis opem mittat. Sed 
propheta non solus, sed etiam diseipuli fideles, quos ei Do- 
minus donavit, Deo ejusque Immanuele confidunt. En eccle- 
siola, coetus fidelium, rvnot rot ft&kovTog, omina futurae 
popnli conversionis et praesagia, destinata per Jehovam, 
qui in monte Zion salutem parabit. Et quamquam eo tern- 
pore populus ad hariolos et necromantes se convertit, coe- 
tus fidelium ad Deum invitat. Quid? tandem aliquando 
nonne exclamabunt: tiwnVi iilhnb, sicut iam tune eccle- 

sia Jesaiana? Hoc quidem non fiet, nisi per gravia judi- 
cia, quibus caligo et tenebrae absque ullo aurorae fulgore 
terram et incolas operiet. Sed baud in aeternum! Sicut 
fines maxime spreti olim glorificabuntur, ita omnis omnino 
populus. Magnum elucebit lumen et ingenti exsultabitur 

laetitia. Bella sunt confecta, orta est pax. Aeternum pa- 
ds regnum stabilietur. Nam puer natus est permirus, cui 
imperium est. Ipse est IYIN, nam est J&B; reprobat consi- 
lium mail et eligit et efficit bonum, nam est y^T 1 ; elidit 
hostium opes, nam est "vias b8.. Regnum ejus mmquam de- 
sinet, nam aeternus pater, princeps pacis vocabitur ille. 
Haec omnia perficiet zelus Domini Zebaotb ex sanctitate 
irae ad amoris benignitatem reversus. 

Tanta concinnitate et congruentia est totus prophetae 
sermo optimeque temporis rerumque conditionibus convenit. 
Temporibus miserrimis, quibus gentis Assyriacae ab Achaso 
ipso incredibili quadam caecitate arcessitae impetus im- 
minebat primus, propheta aeerrima oculorum acie praevidet 
omnes calamitates, omnem desolationem ab hostibus populo 
suo afferendam. Incumbunt jam gentes tamquam bestiae 
paratae ut Israelem devorent. At per turbas gentium et 
molimina populorum tumultuosa Immanuel perfulget sum- 
mum divinae gratiae phaenomenon, de quo propheta emphasi 
quadam elatus doxologicam illam laudationem accinit, idem- 
que victor gloriosus, qui regnum constituat, omnibus regnis 
diuturnius atque aeternum. 

Quod num impletum sit quaeris? Aeeidit et faetum est, 
quod prophetarum princeps ille vaticinatur. Inde a tern- 
pore illo, quo Achasus Assyrios arcessivit, nunquam jugum 
gentilis dominationis ab Israelitarum cervicibus prorsus ces- 
sit. Assyria, Persia, Graecia, Boma vices verterunt, donee 
tandem temporum angustiis oppresso et misero populo suo 
Immanuel subvenit. Quod propheta edendi butyri et mel- 
lis imagine depinxit, id ei profeeto obtigit. Humillimam 
vitam degens ex iis, quae passus est, oboedientiam didicit. 
Jugo autem oneroso humerique baculo confracto, solio au- 
gusto supersedet, perpetuus profeeto Augustus, exspectans, 
donee omnes hostes scabellum pedum ponantur. Nam pri- 

nms et secundus Messiae adventus uno adspectu conspici- 
untur. Itaque vaticinium de Immanuele editum cum om- 
nibus rebus impletum turn nexu rerum concinne videtiir 
continuatum. 

